உதரணமாக, வங்காள விரிகுடாவின் நீர் வெப்பநிலையை (temperature) அறிய விரும்புகிறோம். எத்தனை வெப்பநிலைகள் இக்கடலின் இருக்க முடியும்? அது எண்ணிலடங்காது. ஆகவே, வங்காள விரிகுடாவின் நீர் வெப்பநிலையின் தொகை ஓர் முடிவில்லாத தொகை ஆகும்.  .	முடிவானதோ அல்லது முடிவில்லாததோ, தொகை எப்பொழுதும் மிகப் பெரியது. அத்தொகையில் உள்ள ஒவ்வொரு அலகிலிருந்தும் (unit) தகவல் சேகரிப்பதென்பது இயலாத ஒன்று. ஆகவே, ஒரு தொகையை ஆய வேண்டுமென்றால், அத்தொகையிலிருந்து மாதிரி (sample) எடுத்து, அம்மாதிரியை ஆராய்ந்து, அதில் கிடைக்கும் முடிவுகளின் அடிப்படியில், அத்தொகையைப் பற்றிய கணிப்பை செய்யவேண்டும்.  .2.2 மாதிரியும் (பதக்கூறு, பதம்) மாதிரி எடுக்கும் முறையும் .	மாதிரி என்பது எந்தத் தொகையைப் பற்றி கணிப்புகள் செய்யப்பட வேண்டுமோ அந்தத் தொகையிலிருந்து ஒரு குறிப்பிட்ட முறையில் எடுக்கப்பட்ட தனித்தனி கண்டறிவுகளின் திரட்டல் (collection) ஆகும். ஆகவே, மாதிரி தொகையின் உட்கணம் (subset, subgroup) ஆகும்..மாதிரி எடுத்தல் என்றால் தொகையிலிருந்து மாதிரி எடுக்கும் செயல்முறை ஆகும். .மாதிரி எடுத்தலின் முக்கிய நோக்கம் ஓர் தொகையின் குணாதிசயங்களையும் அதன் செயல்பாடுகளையும் மிகக் குறைந்த பண, நேர, சக்தி விரையங்களுடன் முடிந்த அளவு தெரிந்து கொள்வதாகும். அதாவது, ஓர் தொகையின் வரைகூறுகள் (parameters) பற்றி மாதிரி புள்ளிவிவரங்களின் உதவியோடு கணிப்பதாகும்.